钦定古今图书集成/明伦汇编/氏族典/第081卷 > 吴一鹏
## 钦定古今图书集成/明伦汇编/氏族典/第081卷 > 吴一鹏

按《明外史汪俊传》：“吴一鹏，字南夫，长洲人。弘治六年
进士，选庶吉士，授编修。正德初，进侍讲，充经筵讲官。
刘瑾出诸翰林为部曹，一鹏得南京刑部员外郎，迁
礼部郎中。瑾诛，复为侍讲，进侍讲学士，历国子祭酒、
太常卿，并在南京。母丧除，起故官。世宗践阼，召拜礼
部右侍郎，寻转左，数与尚书毛澄、汪俊力争大礼。俊”
去，一鹏署部事，入阁，专典诸敕，兼掌詹事府事。《武宗
实录》成，进尚书。寻以省墓归，还朝，仍典诰敕。未几，出
理部事。典内阁诘敕者皆需次柄政。而张璁、桂萼新
用事，素衔一鹏异己，乃用为南京吏部尚书，加太子
少保。居二年，乞致仕。卒。赠太子太保，谥文端。

===吴景===按《明外史吴景传》：“景，南陵人，弘治九年进士。正德中，
历官四川佥事，守江津。重庆人曹弼，亡命播州，纠众
寇川南，谋与大盗蓝廷瑞合。六年正月，逼江津，景御
之，矢被面，急收兵入保，城已陷，大呼曰：‘宁杀我，毋杀
士民’。贼强之跪，不屈，遂被杀。巡抚上其事，诏赠副使，
世荫宣州卫百户。”